
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1929 

24 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων Υπουργού Εθνικής Άμυνας 

στους Υφυπουργούς Εθνικής Άμυνας. 1 

Μεταβίβαση αρμοδιοτήτων Υπουργού Εθνικής Άμυ¬ 
νας στον Ειδικό Γραμματέα του Υπουργείου Εθνι¬ 
κής Άμυνας. 2 

Έγκριση σύμβασης μίσθωσης έργου στο Δήμο Με- 

λισσίων. 3 

Έγκριση σύμβασης μίσθωσης έργου στο Δήμο Κηφι¬ 
σιάς. 4 

Έγκριση σύμβασης μίσθωσης έργου στο Δήμο Βύ¬ 
ρωνα. 5 

Σύσταση Εκκλησιαστικού Ιδρύματος υπό την επωνυ¬ 
μίαν «ΟΡΓΑΝΙΣΜΟΣ ΠΡΟΑΓΩΓΗΣ ΥΓΕΙΑΣ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Ό ΑΓΙΟΣ ΛΟΥΚΑΣ ΚΡΙΜΑΙΑΣ"». 6 


ΑΠΟΦΑΣΕΙ Σ 

Αριθμ. 249139 (1) 


Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας. 

Ο ΠΡΩΘΥΠΟΥΡΓΟΣ - 
Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 
α. Των άρθρων 81 και 83 παρ. 2 του Συντάγματος 
β. Των άρθρων 41 παρ. 5 και 47 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ Α’ 98). 

γ. Του ν. 2292/1995 «Οργάνωση και Λειτουργία Υπουρ¬ 
γείου Εθνικής Αμυνας, διοίκηση και έλεγχος των Ενό¬ 
πλων Δυνάμεων και άλλες διατάξεις» (ΦΕΚ Α’ 35). 

δ. Του π.δ. 206/2007 «Διορισμός Υπουργών και Υφυ¬ 
πουργών» (ΦΕΚ Α' 232). 

ε. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (ΦΕΚ Α’ 98) και το 
γεγονός ότι από την παρούσα απόφαση δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 


Αρθρο 1 

1. Ο Υπουργός Εθνικής Άμυνας προσδιορίζει επακριβώς 
την πολιτική του Υπουργείου στο πλαίσιο των αποφάσε¬ 
ων του Υπουργικού Συμβουλίου και των λοιπών συλλο¬ 
γικών Κυβερνητικών Οργάνων, συντονίζει την εφαρμογή 
της πολιτικής αυτής και εποπτεύει την εφαρμογή της 
από τις υπηρεσίες του Υπουργείου. 

2. Ο Υπουργός Εθνικής Αμυνας έχει την αποκλειστική 
αρμοδιότητα της νομοθετικής πρωτοβουλίας. 

3. Η εκπροσώπηση του Υπουργείου στους Διεθνείς 
Οργανισμούς ανήκει στον Υπουργό Εθνικής Αμυνας. 

Αρθρο 2 

Στον Υφυπουργό Εθνικής Αμυνας Ιωάννη Πλακιωτά- 
κη αναθέτουμε την άσκηση των κατωτέρω αρμοδιο¬ 
τήτων: 

Ι.Όλα τα θέματα αρμοδιότητας του Υπουργού Εθνικής 
Άμυνας, που αναφέρονται σε προμήθειες και εκποίηση 
κύριου υλικού, αμυντικού ή μη, συμβάσεις παροχής υπη¬ 
ρεσιών και εκτέλεσης έργων, εξαιρουμένων αυτών που 
υλοποιεί το ΥΠΕΘΑ με εξωτερική χρηματοδότηση, και 
την έγκριση των σχετικών δαπανών μέχρι του ποσού 
των 25.000.000,00 ευρώ. 

2. Τον έλεγχο του προγραμματισμού των διακλαδικών 
ασκήσεων των Ενόπλων Δυνάμεων και το συντονισμό 
του με την Πολιτική Εθνικής Άμυνας και τη Στρατηγι¬ 
κή. 

3. Όλα τα θέματα που αφορούν τη συγκρότηση και 
διάλυση Μονάδων των Κλάδων των Ενόπλων Δυνάμεων 
και Μεικτών Μονάδων, μετά από πρόταση του οικεί¬ 
ου Ανώτατου Συμβουλίου του Κλάδου και του Σ.Α.Γ.Ε. 
αντίστοιχα. 

4. Όλα τα θέματα που προβλέπονται από τον Στρα¬ 
τιωτικό Ποινικό Κώδικα, τον Κώδικα Ποινικής Δικονομί¬ 
ας και την κείμενη νομοθεσία σχετικά με τις ποινικές, 
αστικές και διοικητικές υποθέσεις του στρατιωτικού 
προσωπικού. 

5. Τις προβλεπόμενες από το ν.δ. 68/1968 αρμοδιότη¬ 
τες για την διαδικασία απονομής χάρης. 

6. Όλα τα θέματα της κείμενης νομοθεσίας σχετικά 
με τους φάρους. 

7. Όλα τα θέματα της κείμενης νομοθεσίας σχετικά 
με την εθνοφυλακή. 

8. Τ ις ναυτικές εισφορές και ναυλώσεις. 

9. Όλες τις αρμοδιότητες που προβλέπονται από την 
εκλογική νομοθεσία. 

10. Όλα τα θέματα που προβλέπονται από τους νόμους 
ν. 1378/1983, ν. 1489/1984 και ν. 1543/1985. 

11. Όλα τα θέματα σχετικά με τη διενέργεια διαγωνι¬ 
σμού και κατάταξη αξιωματικών οικονομικού, δικαστικών 
γραμματέων και στρατιωτικών διερμηνέων καθώς και 
εθελοντών στρατιωτών στο Μουσικό Σώμα. 

12. Όλα τα θέματα που αφορούν τις αθλητικές δρα¬ 
στηριότητες των Ενόπλων Δυνάμεων. 

13. Όλα τα θέματα που αφορούν το Θρησκευτικό Σώμα 
των Ενόπλων Δυνάμεων. 

14. Όλα τα θέματα που αφορούν τις δικαιοπραξίες 
στις παραμεθόριες περιοχές. 

15. Τις επιτάξεις και απαλλοτριώσεις. 

16. Τις αρμοδιότητες που αφορούν την Εθνική Μετε¬ 
ωρολογική Υπηρεσία. 

17. Όλα τα εκκρεμή θέματα που αφορούν ζητήματα 
των Ολυμπιακών Αγώνων του 2004, περιλαμβανομένης 
και της εκτέλεσης κτιριακών έργων ή εγκαταστάσεων, 
μέχρι του ποσού των 25.000.000,00 ευρώ. 

Άρθρο 3 

Στον Υφυπουργό Εθνικής Άμυνας Κωνσταντίνο Το¬ 
σούλα αναθέτουμε την άσκηση των κατωτέρω αρμο¬ 
διοτήτων: 

Ι.Τα αντικείμενα αρμοδιότητας του Υπουργού Εθνικής 
Άμυνας για τα παρακάτω θέματα: 

α. Κάθε φύσεως αποδοχές και αποζημιώσεις στρατιω¬ 
τικού και πολιτικού προσωπικού του Υπουργείου Εθνικής 
Άμυνας και προϋποθέσεις καταβολής αυτών. 

β. Χορήγηση βοηθημάτων στους αποστρατευμένους ή 
αποβιούντες στρατιωτικούς, που δεν δικαιούνται σύνταξη. 

γ. Διοικητικές ενέργειες τακτοποιήσεως συνταξιοδο- 
τικών θεμάτων του στρατιωτικού και πολιτικού προσω¬ 
πικού του Υπουργείου Εθνικής Άμυνας. 

2. Όλα τα θέματα που αφορούν τις καταστάσεις, την 
ιεραρχία, τις προαγωγές των ανώτερων Αξιωματικών 
καθώς και τις καταστάσεις, την ιεραρχία, τις προαγωγές 
των κατώτερων Αξιωματικών, των Ανθυπασπιστών και 
των Μονίμων και Εθελοντών Οπλιτών κάθε κατηγορίας, 
Επαγγελματιών Οπλιτών (ΕΠ.ΟΠ.), Οπλιτών Βραχείας 
Ανακατάταξης (Ο.Β.Α.), Εφέδρων Υψηλής Ετοιμότητας 
(ΕΦ.Υ.ΕΣ.) των Ενόπλων Δυνάμεων, πλην των τοποθε¬ 
τήσεων στο Γ ραφείο Υπουργού και στις Γ ενικές Διευ¬ 
θύνσεις του Υπουργείου Εθνικής Άμυνας. 

3. Όλα τα σχετικά θέματα με την πολεμική διαθεσι¬ 
μότητα των Αξιωματικών και Ανθυπασπιστών και την 
πολεμική αποστρατεία των Υπαξιωματικών των Ενό¬ 
πλων Δυνάμεων. 

4. Η έγκριση του Ενιαίου Προγράμματος Προμηθειών 
(Ε.Π.Π.) και όλα τα θέματα αρμοδιότητας του Υπουρ¬ 
γού Εθνικής Άμυνας που αναφέρονται στις προμήθειες 
και την εκποίηση μη κύριου υλικού και εφοδίων, στις 
προμήθειες υλικών ενταγμένων στο Ενιαίο Πρόγραμμα 
Προμηθειών (Ε.Π.Π.) για τις οποίες παρέχεται εξουσιοδό¬ 
τηση από το Υπουργείο Ανάπτυξης για την υλοποίησή 
τους από φορείς του ΥΠΕΘΑ, μέχρι του ποσού των 
25.000.000,00 ευρώ. 

5. Όλα τα θέματα αρμοδιότητας του Υπουργού Εθνι¬ 
κής Άμυνας που αφορούν σε αναπτυξιακά - ερευνητικά 
προγράμματα και χρηματοδοτούνται εξ ολοκλήρου από 
τον προϋπολογισμό του Υπουργείου Εθνικής Άμυνας, 
μέχρι του ποσού των 25.000.000,00 ευρώ. 


6. Όλα τα προβλεπόμενα από την κείμενη νομοθεσία 
θέματα στρατολογίας, εκτός από τις αρμοδιότητες των 
άρθρων 1 παράγραφος 2, 6 παράγραφοι 2 και 3, 30 
παράγραφος 3, 32 παράγραφος 3, 39, 40 παράγραφοι 1 
εδάφιο β' και 4, 42 παράγραφος 5, 54 παράγραφοι 3-6, 
55 παράγραφοι 4 και 5, 60 παράγραφος 2 και 65 του ν. 
3421/2005 (ΦΕΚ 302 Α') «Στρατολογία των Ελλήνων και 
άλλες διατάξεις». 

7. Όλα τα θέματα που αφορούν τον συντονισμό, σύμ¬ 
φωνα με τις ισχύουσες διατάξεις και αποφάσεις του 
ΚΥ.Σ.Ε.Α., των ενεργειών των λοιπών Κρατικών Οργανι¬ 
σμών και Υπηρεσιών για τη συμβολή τους στην Εθνική 
Άμυνα και για την αξιοποίηση του εθνικού δυναμικού 
καθώς και την παροχή σε συνεννόηση με τους συναρ- 
μόδιους Υπουργούς των γενικών κατευθύνσεων για την 
προπαρασκευή και επεξεργασία της Πολιτικής Σχεδία¬ 
σης Έκτακτης Ανάγκης στις παραπάνω Υπηρεσίες και 
Οργανισμούς. 

8. Όλα τα αντικείμενα που προβλέπονται από την 
κείμενη νομοθεσία σχετικά με θέματα αμυντικής βιο¬ 
μηχανίας καθώς επίσης και με τους υπαγόμενους στο 
ΥΠΕΘΑ, μέσω των Επιτελείων, Οργανισμών, Νομικών 
Προσώπων Δημοσίου και Ιδιωτικού Δικαίου και Υπηρε¬ 
σιών, πλην του διορισμού των μελών των Διοικητικών 
Συμβουλίων όλων των ανωτέρω. 

9. Όλα τα θέματα που προβλέπονται από τους 
ν. 3187/2003, ν. 3257/2004, ν. 3413/2005 και ν. 3577/2007, 
καθώς επίσης και τους διορισμούς και τις προσλήψεις 
του εκπαιδευτικού προσωπικού των Στρατιωτικών Σχο¬ 
λών, Σχολών Εφαρμογής, περιλαμβανομένων των τακτι¬ 
κών και επί θητεία καθηγητών. 

10. Όλα τα θέματα της κείμενης νομοθεσίας σχετικά 
με τους αγωνιστές εθνικής αντίστασης, τους εφέδρους, 
τους παλαιούς πολεμιστές, καθώς και τους αναπήρους 
και θύματα πολέμου και ειρηνικής περιόδου. 

11. Τα αντικείμενα αρμοδιότητας Υπουργού Εθνικής 
Άμυνας, που σχετίζονται με το Δημόσιο Λογιστικό και 
την Οικονομική Μέριμνα και Λογιστικό των Ενόπλων 
Δυνάμεων, που αναφέρονται στα οικονομικά και τον 
προϋπολογισμό, εκτός εάν τα ως άνω αντικείμενα ανα- 
φέρονται σε θέματα και εκκρεμότητες που σχετίζο¬ 
νται με τη συμμετοχή των Ενόπλων Δυνάμεων και των 
Υπηρεσιών του Υπουργείου Εθνικής Άμυνας γενικότερα 
στους Ολυμπιακούς Αγώνες 2004. Εξαιρούνται επίσης 
η κατανομή του προϋπολογισμού και οι μεταφορές πι¬ 
στώσεων εντός του Υπουργείου. 

Άρθρο 4 

Στις παραπάνω αρμοδιότητες των Υφυπουργών πε¬ 
ριλαμβάνονται οι κοινοβουλευτικές, εκτός από την νο¬ 
μοθετική πρωτοβουλία, η αρμοδιότητα της πρότασης 
για την έκδοση ατομικών και κανονιστικών διαταγμάτων 
και της συνυπογραφής κοινών αποφάσεων με άλλους 
Υπουργούς ή Υφυπουργούς. 

Άρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2007 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ-ΒΑΣΙΛΕΙΟΣ I. ΜΕΪΜΑΡΑΚΗΣ 

Αριθμ. 249138 (2) 

Μεταβίβαση αρμοδιοτήτων Υπουργού Εθνικής Άμυνας 
στον Ειδικό Γραμματέα του Υπουργείου Εθνικής Άμυ¬ 
νας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των άρθρων 72 και 73 του ν. 3433/2006 
για τις «Προμήθειες Αμυντικού Υλικού των Ενόπλων Δυ¬ 
νάμεων» (ΦΕΚ Α' 20/7.2.2006). 

β. Τις διατάξεις του π.δ. 73/2006 για την «Διάρθρωση, 
Αρμοδιότητες και Στελέχωση των Γ ενικών Διευθύνσεων 
του Υπουργείου Εθνικής Άμυνας (ΦΕΚ Α' 76/10.4.2006). 

γ. Τις διατάξεις του ν. 2683/1999 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ. και άλλες διατάξεις» (Φ.Ε.Κ. 
Α’ 19/9.2.1999). 

δ. Το π.δ. 63/2005 «Κώδικας Νομοθεσίας για την Κυ¬ 
βέρνηση και τα Κυβερνητικά Όργανα» (Φ.Ε.Κ. Α' 98/ 
2005). 

ε. Τις διατάξεις του ν. 2292/1995 «Οργάνωση και λει¬ 
τουργία του Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων και άλλες διατάξεις» 
(Φ.Ε.Κ. Α' 35/1995). 

στ. Την υπ’ αριθμ. Φ.470/56/4462/17.6.1994 κοινή υπουρ¬ 
γική απόφαση «Συγκρότηση Ενιαίου Διοικητικού Τομέα 
και σύσταση θέσης Ειδικού Γ ραμματέα στο Υπουργείο 
Εθνικής Αμυνας» (Φ.Ε.Κ. Β' 480/1994). 

ζ. Την υπ’ αριθμ. 249227/24.8.2006 (Φ.Ε.Κ. Γ' 224/29.8.2006) 
κοινή απόφαση του Πρωθυπουργού και του Υπουργού 
Εθνικής Άμυνας «Διορισμός Ειδικού Γραμματέα στο 
Υπουργείο Εθνικής Άμυνας». 

η. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρους του κρατικού 
προϋπολογισμού, αποφασίζουμε: 


Αρθρο 1 

Μεταβιβάζουμε στον Ειδικό Γ ραμματέα του Υπουργεί¬ 
ου Εθνικής Άμυνας, ο οποίος προΐσταται των υπηρεσιών 
του Ενιαίου Διοικητικού Τομέα του Υπουργείου Εθνικής 
Άμυνας, τις αρμοδιότητες που περιλαμβάνονται στον 
πίνακα που επισυνάπτεται ως «ΠΑΡΑΡΤΗΜΑ “Α”» στην 
παρούσα απόφαση και αφορούν το πολιτικό προσωπικό 
που υπηρετεί στα Γ ενικά Επιτελεία ΓΕΕΘΑ, ΓΕΣ, ΓΕΝ, 
ΓΕΑ, τη Γ ενική Διεύθυνση Οικονομικού Σχεδιασμού και 
Υποστήριξης (Γ ΔΟΣΥ), τη Γ ενική Διεύθυνση Αμυντικών 
Εξοπλισμών και Επενδύσεων (Γ ΔΑΕΕ), και τη Γ ενική Δι¬ 
εύθυνση Πολιτικής Εθνικής Άμυνας και Διεθνών Σχέσεων 
(ΓΔΠΕΑΔΣ) με οποιαδήποτε σχέση εργασίας. 

Αρθρο 2 

Ο Ειδικός Γραμματέας, εκτός των ανωτέρω μεταβιβα¬ 
ζόμενων αρμοδιοτήτων, προσυπογράφει και όλα τα έγ¬ 
γραφα που προωθούνται για υπογραφή στον Υπουργό 
και αφορούν κατά οποιοδήποτε τρόπο θέματα πολιτικού 
προσωπικού των Γ ενικών Επιτελείων, της Γ ενικής Διεύ¬ 
θυνσης Οικονομικού Σχεδιασμού και Υποστήριξης (ΓΔΟ- 
ΣΥ), της Γ ενικής Διεύθυνσης Αμυντικών Εξοπλισμών και 
Επενδύσεων (Γ ΔΑΕΕ), της Γ ενικής Διεύθυνσης Πολιτικής 
Εθνικής Αμυνας και Διεθνών Σχέσεων (ΓΔΠΕΑΔΣ), καθώς 
και των εποπτευόμενων από τα Γ ενικά Επιτελεία νομι¬ 
κών προσώπων, Οργανισμών και Υπηρεσιών, ανεξάρτητα 
από το φορέα που τα προωθεί προς υπογραφή. 

Αρθρο 3 

Οποιαδήποτε προγενέστερη απόφαση που αφορά το 
ίδιο αντικείμενο καταργείται. 


ΠΑΡΑΡΤΗΜΑ “Α” 

ΠΙΝΑΚΑΣ 

Μεταβιβαζόμενες αρμοδιότητες του Υπουργού Εθνικής Αμυνας στον Ειδικό Γ ραμματέα του Υπουργείου Εθνικής 
Αμυνας. 


Α/Α 

ΘΕΜΑΤΑ 

ΝΟΜΟΘΕΣΙΑ 

1 . 

Διορισμοί - προσλήψεις πολιτικού προσωπικού, εκτός ειδικού 
Επιστημονικού προσωπικού 

ν. 2683/1999 
π.δ. 410/1988 

2. 

Διορισμός σε μόνιμες θέσεις (μονιμοποίηση) ΣΕΙΔ πολιτικού 
προσωπικού 

Ισχύουσα νομοθεσία 

3. 

Μονιμοποιήσεις δοκίμων υπαλλήλων 

ν. 2683/1999 άρθρο 40 

4. 

Τοποθετήσεις - μεταθέσεις - αποσπάσεις - μετακινήσεις πολι¬ 
τικού προσωπικού εκτός περιπτώσεων για τις οποίες απαιτεί¬ 
ται κοινή υπουργική απόφαση. 

ν. 2683/1999 άρθρα 65, 66, 67, 68 
π.δ. 410/1988 

5. 

Πράξεις ένταξης - κατάταξης πολιτικού προσωπικού σε βαθ¬ 
μούς - κλάδους. 

ν. 2683/1999 άρθρα 75, 98 

6. 

Προαγωγές μονίμων υπαλλήλων 

ν. 2683/1999 άρθρα 81, 82, 87 

7. 

Μετατάξεις πολιτικού προσωπικού εκτός περιπτώσεων που 
απαιτείται κοινή υπουργική απόφαση 

Ισχύουσα νομοθεσία 

Α/Α 

ΘΕΜΑΤΑ 

ΝΟΜΟΘΕΣΙΑ 

8. 

Ανάκληση πράξης διορισμού 

ν. 2683/1999 άρθρο 20 

9. 

Απόλυση μονίμου πολιτικού προσωπικού για σωματική ή πνευ¬ 
ματική ανικανότητα και αναδιορισμός αυτού. 

ν. 2683/1999 άρθρα 154, 21 

10 . 

Απόλυση ΣΕΙΔ προσωπικού για σωματική ή πνευματική ανικα¬ 
νότητα 

π.δ. 410/1988 άρθρο 51 

11. 

Απόλυση μονίμων πολιτικών υπαλλήλων και ΣΕΙΔ προσωπικού, 
λόγω κατάργησης της θέσης 

ν. 2683/1999 άρθρο 155 
π.δ. 410/1998 άρθρο 52 

12. 

Έκπτωση μονίμων υπαλλήλων, λόγω ποινικής καταδίκης και 
επαναφορά τους στην Υπηρεσία. 

Έκπτωση μονίμων υπαλλήλων λόγω απώλειας ιθαγένειας 

ν. 2683/1999 άρθρα 150,151,152 

13. 

Απόλυση ΣΕΙΔ προσωπικού για υπηρεσιακή ανεπάρκεια. 

π.δ. 410/1998 άρθρο 50 

14. 

Καταγγελία σύμβασης - έκπτωση ΣΕΙΔ υπαλλήλων 

π.δ. 410/1988 άρθρα 47, 53 

15. 

Αυτοδίκαιη και δυνητική θέση μονίμων υπαλλήλων σε αργία 

ν. 2683/1999 άρθρα 103,104 

16. 

Θέση μονίμων υπαλλήλων σε διαθεσιμότητα, λόγω ασθένειας 
ή λόγω κατάργησης θέσης 

ν. 2683/1999 άρθρα 99,100,101,102 

17. 

Κίνηση διαδικασίας επιλογής πολιτικού προσωπικού σε θέσεις 
εξωτερικού.Έκδοση αποφάσεων επαναπατρισμού λόγω λήξης 
του χρόνου παραμονής. 

Ισχύουσες αποφάσεις 

18. 

Αποστολή πολιτικού προσωπικού στο εξωτερικό για εκτέλε¬ 
ση υπηρεσίας 

ν. 2685/1999 

19. 

Απονομή ηθικών αμοιβών στο πολιτικό προσωπικό 

ν. 2683/1999 άρθρα 61-64 

20. 

Υπηρεσιακή εκπαίδευση πολιτικού προσωπικού. 

ν. 2863/1999 άρθρο 47 

21. 

Αδειες χωρίς αποδοχές στο πολιτικό προσωπικό για το εξω¬ 
τερικό, για σοβαρούς ιδιωτικούς λόγους, για οικογενειακούς 
λόγους και για αποδοχή θέσης στην Ευρωπαϊκή Ένωση ή σε 
Διεθνή Οργανισμό στον οποίο μετέχει η Ελλάδα. 

ν. 2683/1999 άρθρο 51 παρ. 2, 3, 4 
και άρθρο 53 παρ. 1 
ν. 1680/1987, ν. 1682/1987 

22. 

Χορήγηση στο πολιτικό προσωπικό αδειών υπηρεσιακής εκ¬ 
παίδευσης 

ν. 2683/1999 άρθρο 58 
ν. 1943/1991 ν. 2085/1992 

23. 

Χορήγηση άδειας άσκησης ιδιωτικού έργου ή εργασίας, με 
αμοιβή στο πολιτικό προσωπικό 

ν. 2683/1999 άρθρο 31, 
π.δ. 410/1988 άρθρο 14 

24. 

Προκήρυξη ψηφοφορίας για την εκλογή αιρετών εκπροσώπων 
μονίμων υπαλλήλων και ΣΕΙΔ, για τα υπηρεσιακά συμβούλια. 

ν. 2683/1999 άρθρα 158,159,160 

25. 

Συγκρότηση - ορισμός μελών πρωτοβάθμιων υπηρεσιακών 
και πειθαρχικών συμβουλίων πολιτικού προσωπικού και 
συγκρότηση ειδικής επιτροπής αξιολόγησης. 

ν. 2683/1999 άρθρα 158,160,161 
ν. 1943 άρθρο 54 

26. 

Εισαγωγή θεμάτων πολιτικού προσωπικού στο υπηρεσιακό 
συμβούλιο και στην Ειδική Επιτροπή Αξιολόγησης 

ν. 2683/1999 

π.δ. 410/1988 άρθρο 36 

27. 

• Υποβολή ερωτημάτων προς τα τμήματα, την ολομέλεια 
ή το Γραφείο Νομικού Συμβούλου ΥΕΘΑ του Νομικού 
Συμβουλίου του Κράτους, για έκδοση γνωμοδοτήσεων. 

• Υποβολή ερωτημάτων στο Υπουργείο Εσωτερκών, 

Δημόσιας Διοίκησης και Αποκέντρωσης, στο Υπουργείο 
Εθνικής Οικονομίας για θέματα πολιτικού προσωπικού. 

- 

28. 

Αποδοχή γνωμοδοτήσεων για θέματα πολιτικού προσωπικού 

- 

29. 

Ασκηση εφέσεων για θέματα πολιτικού προσωπικού 

- 


30 Απαντήσεις σε Συλλόγους - Σωματεία για θέματα πολιτικού , σχύουσα νομοθεσία 
1 προσωπικού 1 

Ανάθεση εργασιών συναφών με την ειδικότητα ή τα 
καθήκοντα του υπαλλήλου για τις οποίες έχει την 
απαιτούμενη εμπειρία ή ειδίκευση και για χρονικό διάστημα 
έως 6 μήνες, για περιπτώσεις εξαιρετικής υπηρεσιακής 
ανάγκης που δεν μπορεί να καλυφθεί με άλλον τρόπο. 


31. 


ν. 2683/1999 άρθρο 30 

Αρθρο 4 

Η παρούσα απόφαση, η οποία αποτελεί αναπόσπαστο 
ενιαίο σύνολο με το Παράρτημά της “Α”, να δημοσιευθεί 
μαζί με το Παράρτημά της στην Εφημερίδα της 
Κυβερνήσεως. 

Αθήνα, 20 Σεπτεμβρίου 2007 

Ο ΥΠΟΥΡΓΟΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

Αριθμ. οικ. 34779 (3) 

Έγκριση σύμβασης μίσθωσης έργου στο Δήμο 
Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (ΦΈ.Κ. 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

5. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

6. Το υπ’ αριθμ. ΔΟΛΚΕΠ/Φ.4/277/21576/16.8.2007 έγ¬ 
γραφο της Δ/νσης Οργάνωσης & Λειτουργίας ΚΕΠ του 
ΥΠ.ΕΣ.Δ.Δ.Α. με το οποίο κατανέμονται συμβάσεις μί¬ 
σθωσης έργου, διάρκειας 6 μηνών, για την στελέχωση 
των ΚΕΠ των οποίων οι συμβάσεις μίσθωσης έργου λή¬ 
γουν κατά το χρονικό διάστημα 1.10.2007 έως 31.10.2007, 
αποφασίζουμε: 

Εγκρίνουμε την σύναψη συμβάσεων μίσθωσης έργου 
με 1 άτομο για το ΚΕΠ Δήμου Μελισσίων για χρονικό 
διάστημα (6) μηνών. Ως τόπος εκτέλεσης του έργου 
αυτού ορίζεται ο Δήμος Μελισσίων. 

1. Οι ανωτέρω συμβάσεις λήγουν (ανεξάρτητα από τη 
διάρκειά τους) από τη χρονική στιγμή που θα στελεχω¬ 
θεί το ΚΕΠ με μόνιμο προσωπικό. 

2. Σε περίπτωση αποχώρησης, παραίτησης, διακοπής 
κ.λπ. της σύμβασης έργου με πρωτοβουλία του συμβασι- 
ούχου δεν θα συνάπτεται νέα σύμβαση σε συνέχεια της 
προηγούμενης που διακόπηκε, χωρίς την προηγούμενη 
έγκριση της ΔΟΛΚΕΠ/ΥΠΕΣΔΔΑ η οποία θα πρέπει να 
έχει ενημερωθεί από την αρμόδια υπηρεσία των Ο.Τ.Α 
Α' και Β' βαθμού. 

3. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου της 
σύμβασης που μνημονεύεται η απόφαση κατανομής του 
Υφυπουργού ΕΣΔΔΑ Νάκου. 


4. Για ΚΕΠ με χρονική διάρκεια λειτουργίας μικρότερη 
των 24 μηνών, η χρηματοδότηση γίνεται από το ΠΔΕ 
ΕΠ ΚτΠ - ΣΑΕ 055/3 του ΥΠ.ΕΣ.Δ.Δ.Α. με μηνιαία αμοιβή 
συμβασιούχου 880€. Γ ια ΚΕΠ με χρονική διάρκεια λει¬ 
τουργίας μεγαλύτερη των 24 μηνών, η χρηματοδότηση 
γίνεται από τον τακτικό προϋπολογισμό ενώ για το ύψος 
της μηνιαίας αμοιβής ισχύουν τα εξής: 

Α) Αν ο συμβασιούχος δεν έχει συμπληρώσει δια¬ 
δοχικές συμβάσεις 24 μηνών η αμοιβή αντιστοιχεί σε 
880 €. 

Β) Αν ο συμβασιούχος έχει συμπληρώσει διαδοχικές 
συμβάσεις άνω των 24 μηνών η αμοιβή αντιστοιχεί σε 
1.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 34778 (4) 

Έγκριση σύμβασης μίσθωσης έργου στο 
Δήμο Κηφισιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τ ις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (ΦΈ.Κ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α.. 

5. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α.. 

6. Το υπ’ αριθμ. ΔΟΛΚΕΠ/Φ.4/277/21576/16.8.2007 έγ¬ 
γραφο της Δ/νσης Οργάνωσης & Λειτουργίας ΚΕΠ του 
ΥΠ.ΕΣ.Δ.Δ.Α. με το οποίο κατανέμονται συμβάσεις μί¬ 
σθωσης έργου, διάρκειας 6 μηνών, για την στελέχωση 
των ΚΕΠ των οποίων οι συμβάσεις μίσθωσης έργου λή¬ 
γουν κατά το χρονικό διάστημα 1.10.2007 έως 31.10.2007, 
αποφασίζουμε: 

Εγκρίνουμε τη σύναψη σύμβασης μίσθωσης έργου 
με 1 άτομο για το ΚΕΠ Δήμου Κηφισιάς για χρονικό 
διάστημα (6) μηνών. Ως τόπος εκτέλεσης του έργου 
αυτού ορίζεται ο Δήμος Κηφισιάς. 

1. Οι ανωτέρω συμβάσεις λήγουν (ανεξάρτητα από τη 
διάρκειά τους) από τη χρονική στιγμή που θα στελεχω¬ 
θεί το ΚΕΠ με μόνιμο προσωπικό. 

2. Σε περίπτωση αποχώρησης, παραίτησης, διακοπής 
κ.λ.π. της σύμβασης έργου με πρωτοβουλία του συμβα- 
σιούχου δεν θα συνάπτεται νέα σύμβαση σε συνέχεια 
της προηγούμενης που διακόπηκε, χωρίς την προηγού¬ 
μενη έγκριση της ΔΟΛΚΕΠ/ΥΠΕΣΔΔΑ η οποία θα πρέπει 
να έχει ενημερωθεί από την αρμόδια υπηρεσία των 
Ο.Τ.Α Α' και Β' βαθμού. 

3. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου της 
σύμβασης που μνημονεύεται η απόφαση κατανομής του 
Υφυπουργού ΕΣΔΔΑ Νάκου. 

4. Για ΚΕΠ με χρονική διάρκεια λειτουργίας μικρότερη 
των 24 μηνών, η χρηματοδότηση γίνεται από το ΠΔΕ 
ΕΠ ΚτΠ - ΣΑΕ 055/3 του ΥΠ.ΕΣ.Δ.Δ.Α. με μηνιαία αμοιβή 
συμβασιούχου 880€. Γ ια ΚΕΠ με χρονική διάρκεια λει¬ 
τουργίας μεγαλύτερη των 24 μηνών, η χρηματοδότηση 
γίνεται από τον τακτικό προϋπολογισμό ενώ για το ύψος 
της μηνιαίας αμοιβής ισχύουν τα εξής: 

Α) Αν ο συμβασιούχος δεν έχει συμπληρώσει διαδοχι¬ 
κές συμβάσεις 24 μηνών αμοιβή αντιστοιχεί σε 880€. 

Β) Αν ο συμβασιούχος έχει συμπληρώσει διαδοχικές 
συμβάσεις άνω των 24 μηνών η αμοιβή αντιστοιχεί σε 
1.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 34777 (5) 

Έγκριση σύμβασης μίσθωσης έργου στο 
Δήμο Βύρωνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (Φ.Ε.Κ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151 /Α/6.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α.. 

5. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

6. Το υπ’ αριθμ. ΔΟΛΚΕΠ/Φ.4/277/21576/16.8.2007 έγ¬ 
γραφο της Δ/νσης Οργάνωσης & Λειτουργίας ΚΕΠ του 
ΥΠ.ΕΣ.Δ.Δ.Α. με το οποίο κατανέμονται συμβάσεις μί¬ 
σθωσης έργου, διάρκειας 6 μηνών, για την στελέχωση 
των ΚΕΠ των οποίων οι συμβάσεις μίσθωσης έργου λή¬ 
γουν κατά το χρονικό διάστημα 1.10.2007 έως 31.10.2007, 
αποφασίζουμε: 


Εγκρίνουμε τη σύναψη σύμβασης μίσθωσης έργου με 1 
άτομο για το ΚΕΠ Δήμου Βύρωνα για χρονικό διάστημα 
(6) μηνών. Ως τόπος εκτέλεσης του έργου αυτού ορίζε¬ 
ται ο Δήμος Βύρωνα. 

1. Οι ανωτέρω συμβάσεις λήγουν (ανεξάρτητα από τη 
διάρκειά τους) από τη χρονική στιγμή που θα στελεχω¬ 
θεί το ΚΕΠ με μόνιμο προσωπικό. 

2. Σε περίπτωση αποχώρησης, παραίτησης, διακοπής 
κ.λ.π. της σύμβασης έργου με πρωτοβουλία του συμβα¬ 
σιούχου δεν θα συνάπτεται νέα σύμβαση σε συνέχεια 
της προηγούμενης που διακόπηκε, χωρίς την προηγού¬ 
μενη έγκριση της ΔΟΛΚΕΠ/ΥΠΕΣΔΔΑ η οποία θα πρέπει 
να έχει ενημερωθεί από την αρμόδια υπηρεσία των 
Ο.Τ.Α Α' και Β' βαθμού. 

3. Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου της 
σύμβασης που μνημονεύεται η απόφαση κατανομής του 
Υφυπουργού ΕΣΔΔΑ Νάκου. 

4. Γ ια ΚΕΠ με χρονική διάρκεια λειτουργίας μικρότερη 
των 24 μηνών, η χρηματοδότηση γίνεται από το ΠΔΕ 
ΕΠ ΚτΠ - ΣΑΕ 055/3 του ΥΠ.ΕΣ.Δ.Δ.Α. με μηνιαία αμοιβή 
συμβασιούχου 880€. Γ ια ΚΕΠ με χρονική διάρκεια λει¬ 
τουργίας μεγαλύτερη των 24 μηνών, η χρηματοδότηση 
γίνεται από τον τακτικό προϋπολογισμό ενώ για το ύψος 
της μηνιαίας αμοιβής ισχύουν τα εξής: 

Α) Αν ο συμβασιούχος δεν έχει συμπληρώσει δια¬ 
δοχικές συμβάσεις 24 μηνών η αμοιβή αντιστοιχεί σε 
880€. 

Β) Αν ο συμβασιούχος έχει συμπληρώσει διαδοχικές 
συμβάσεις άνω των 24 μηνών η αμοιβή αντιστοιχεί σε 
1.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 2889 (6) 

Σύσταση Εκκλησιαστικού Ιδρύματος υπό την επωνυμίαν 
«ΟΡΓΑΝΙΣΜΟΣ ΠΡΟΑΓΩΓΗΣ ΥΓΕΙΑΣ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ "Ο ΑΓΙΟΣ 
ΛΟΥΚΑΣ ΚΡΙΜΑΙΑΣ"». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Συνοδός της Εκκλησίας της Ελλάδος, 
λαβούσα υπόψει: 

1. Τις διατάξεις των άρθρων 29 §2 και 59 §2 του 
ν. 590/1977 «Περί του Καταστατικού Χάρτου της Εκκλη¬ 
σίας της Ελλάδος». 

2. Τις υποχρεώσεις της Ποιμένουσας Εκκλησίας τις 
απορρέουσες από τις Ευαγγελικές επιταγές, τους Ιε¬ 
ρούς Κανόνες και τους νόμους του Κράτους προς το 
πλήρωμα της Εκκλησίας. 

3. Τις υφιστάμενες κοινωνικές, πνευματικές και ποι¬ 
μαντικές ανάγκες της Ιεράς Μητροπόλεως Αιτωλίας 
και Ακαρνανίας. 

4. Την υπ’ αριθμ. 20/28.6.2007 και την υπ’ αριθμ. 
806/28.6.2007 Πρόταση του Σεβασμιωτάτου Μητροπο¬ 
λίτου Αιτωλίας και Ακαρνανίας Κοσμά. 

5. Την από 5.9.2007 απόφαση αυτής, αποφασίζει: 

Συνιστά στην Ιερά Μητρόπολη Αιτωλίας και Ακαρνα¬ 
νίας, ΕκκλησιαστικόΊδρυμα υπό την επωνυμία «ΟΡΓΑΝΙ- 
ΣΜΟΣ ΠΡΟΑΓΩΓΗΣ ΥΓΕΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΑΙΤΩΛΙΑΣ ΚΑΙ ΑΚΑΡΝΑΝΙΑΣ Ό ΑΓΙΟΣ ΛΟΥΚΑΣ ΚΡΙΜΑΙ¬ 
ΑΣ"». Η οργάνωση, διοίκηση, διαχείριση και λειτουργία 
του Ιδρύματος τούτου θα διέπεται από τις διατάξεις 
του επομένου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
του Εκκλησιαστικού Ιδρύματος 
της Ιεράς Μητροπόλεως 
Αιτωλίας και Ακαρνανίας υπό την επωνυμία 
«ΟΡΓΑΝΙΣΜΟΣ ΠΡΟΑΓΩΓΗΣ ΥΓΕΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
"Ο ΑΓΙΟΣ ΛΟΥΚΑΣ ΚΡΙΜΑΙΑΣ"» 

ΚΕΦΑΛΑΙΟ Α' 

Αρθρο 1 

Σύσταση - Επωνυμία -Έδρα 

Στην Ιερά Μητρόπολη Αιτωλίας και Ακαρνανίας και 
υπό την εποπτεία και ευθύνη αυτής συνιστάται Εκκλη¬ 
σιαστικό Ίδρυμα, υπό την επωνυμία «Οργανισμός Προ¬ 
αγωγής Υγείας της Ιεράς Μητροπόλεως Αιτωλίας και 
Ακαρνανίας 'Ό Αγιος Λουκάς Κριμαίας"», το οποίο θα 
λειτουργεί ως εξαρτημένη Υπηρεσία της Ιεράς Μητρο¬ 
πόλεως αυτοτελούς διαχείρισης και μη κερδοσκοπικού 
χαρακτήρα. Το Ίδρυμα τελεί υπό τον έλεγχο και την 
εποπτεία της Ιεράς Μητροπόλεως, αποτελεί δε υπηρε¬ 
σία αυτής, και διοικείται υπό Διοικητικού Συμβουλίου. 
Έδρα του Ιδρύματος θα είναι η ιερά πόλη του Μεσο¬ 
λογγίου, του ομωνύμου Δήμου, θα στεγάζεται δε σε 
χώρο, ο οποίος βρίσκεται στον πρώτο (1°) όροφο κτι¬ 
ρίου επί της οδού Θυσίας και Μακρυκώστα 2 (Πλατεία 
Πέντε Πρωθυπουργών), ο οποίος παραχωρήθηκε στο 
Ίδρυμα προς χρήση με την υπ' αριθμ. Γ' απόφαση, της 
υπ' αριθμ. 269/17.5.2007 πράξεως του Μητροπολιτικού 
Συμβουλίου. 

Αρθρο 2 

Σκοπός του Ιδρύματος 

Σκοπός του Ιδρύματος είναι η παροχή και εξασφάλιση, 
χωρίς επιδίωξη επιχειρηματικού κέρδους, δραστηριο¬ 
τήτων σχετικών με την υποστήριξη και την προαγωγή 
της υγείας και ειδικώτερα: 

1. Η πραγματοποίηση δραστηριοτήτων, οι οποίες απο¬ 
σκοπούν στην σωματική, ψυχική, πνευματική και κοινω¬ 
νική ευεξία του ανθρώπου και στην επίτευξη του ευ ζήν, 
μέσω: α) της ενισχύσεως των πασχόντων συνανθρώπων 
μας, β) της έγκυρης πληροφορήσεως και εμπράκτου 


υποστηρίξεως της νεότητος, γ) της ενισχύσεως των 
βασικών κοινωνικών θεσμών (οικογένεια, εκπαιδευτική 
κοινότητα, κοινωνικές ομάδες κ.α.) και δ) της αναδεί- 
ξεως και ενισχύσεως των δημιουργικών στοιχείων της 
προσωπικότητας των ανθρώπων. 

2. Η παροχή πληροφοριών προς πρόσωπα εξηρτημένα 
από την χρήση ουσιών και πρόσωπα του περιβάλλο¬ 
ντος των με σκοπό να τα ενημερώσει για τις υπάρχου- 
σες δυνατότητες θεραπείας και να υποστηρίξει την 
προσπάθειά τους για απεξάρτηση, την πρόληψη της 
χρήσεως, καταχρήσεως και εξαρτήσεως από ουσίες, 
την απεξάρτηση και ψυχοκοινωνική αποκατάσταση των 
απεξαρτημένων. 

3. Η παροχή υπηρεσιών εκπαιδεύσεως, αγωγής και 
προαγωγής της υγείας, περιβαλλοντικής αγωγής, προ¬ 
ληπτικής ψυχικής υγιεινής, ψυχοθεραπείας, κοινωνιοθε¬ 
ραπείας, ψυχοκοινωνικής στηρίξεως και συμβουλευτικής 
και εν γένει υγείας στο ευρύ κοινό. 

Άρθρο 3 

Μέσα για την επίτευξη του σκοπού 

Μέσα για την επίτευξη των ως άνω σκοπών είναι: 

1. Η οργάνωση συναντήσεων, ημερίδων, διαλέξεων, 
σεμιναρίων, συνεδρίων κλπ. 

2. Η έκδοση πόσης φύσεως σχετικών εντύπων, η συ¬ 
νεργασία με τα Μ.Μ.Ε. και η αξιοποίηση άλλων μέσων 
διαδόσεως της πληροφορίας κατά τρόπο επιστημονικώς 
έγκυρο και δεοντολογικώς ορθό. 

3. Οτιδήποτε άλλο μέσο, το οποίο το Δ.Σ. του Ιδρύ¬ 
ματος κρίνει απαραίτητο, αναγκαίο και πρόσφορο για 
την επίτευξη του σκοπού. 

ΚΕΦΑΛΑΙΟ Β' 

Άρθρο 4 

Διοίκηση - Διοικητικό Συμβούλιο 

1. Το Ίδρυμα λειτουργεί υπό την άμεση επίβλεψη και 
διοικητική και πνευματική εποπτεία του Μητροπολίτου 
Αιτωλίας και Ακαρνανίας και διοικείται από πενταμελές 
(δμελές) Διοικητικό Συμβούλιο (εφεξής Δ.Σ.), το οποίο 
συγκροτούν: 

α) Ο εκάστοτε Μητροπολίτης Αιτωλίας και Ακαρνα¬ 
νίας, ως Πρόεδρος, αναπληρούμενος από τον Αντιπρό¬ 
εδρο του Δ.Σ. ως νόμιμος αναπληρωτής αυτού. 

β) Ο εκάστοτε Πρωτοσύγκελλος ή ο εκάστοτε Γ ενικός 
Αρχιερατικός Επίτροπος της Ιεράς Μητροπόλεως Αιτω¬ 
λίας και Ακαρνανίας, ως Αντιπρόεδρος, οριζόμενος από 
τον Μητροπολίτη, ο οποίος, σε περίπτωση απουσίας ή 
κωλύματος του Μητροπολίτου, θα αναπληρώνει αυτόν 
και θα προεδρεύει του Δ.Σ. 

γ) Τα άλλα μέλη του Δ.Σ. διορίζονται δια Πράξεως του 
Σεβασμιωτάτου Μητροπολίτου Αιτωλίας και Ακαρνανί¬ 
ας. Η θητεία τούτων ορίζεται διετής δυναμένη να ανα¬ 
νεωθεί, το δε αξίωμα αυτών είναι τιμητικό και άμισθο. 

2. Μέλη του Δ.Σ. τα οποία δεν ανταποκρίνονται στα 
καθήκοντά τους ή κωλύονται στην άσκηση αυτών ή δεν 

επιδεικνύουν γενικώτερο ενδιαφέρον για την εκτέλεσή 
των ή προβαίνουν σε ενέργειες οι οποίες έρχονται σε 
αντίθεση με τον σκοπό του Ιδρύματος ή παραιτούνται 
πριν από την λήξη της θητείας των, παύονται και αντι¬ 
καθίστανται από το Σεβασμιώτατο Μητροπολίτη. 

3. Το Δ.Σ. του Ιδρύματος συγκροτείται σε σώμα κατά 
την πρώτη Συνεδρίασή του και εκλέγει τον Γραμματέα 
και τον Ταμία. 

4. Το Δ.Σ. του Ιδρύματος συνέρχεται τακτικά κάθε 
τρίμηνο και έκτακτα όταν παρίσταται ανάγκη, υστέρα 
από πρόσκληση του Προέδρου ή σε περίπτωση απου¬ 
σίας ή κωλύματος αυτού, του Αντιπροέδρου ή κατόπιν 
εγγράφου αιτήσεως προς τον Πρόεδρο τριών τουλά¬ 
χιστον μελών. 

5. Το Δ.Σ. του Ιδρύματος βρίσκεται σε απαρτία όταν 
παρίστανται τρία (3) τουλάχιστον μέλη και οπωσδήποτε 
ο Πρόεδρος ή σε περίπτωση απουσίας ή κωλύματος 
και με έγγραφη εντολή του, ο νόμιμος αναπληρωτής 
αυτού, οι δε αποφάσεις αυτού λαμβάνονται κατά πλει- 
οψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου ή του νομίμου ανα- 
πληρωτού αυτού. 

Αρθρο 5 

Αρμοδιότητες του Δ.Σ. 


Το Δ.Σ. του Ιδρύματος έχει τις ακόλουθες αρμοδιό¬ 
τητες: 

1. Αποφασίζει για κάθε θέμα το οποίο αφορά στην 
οργάνωση, διοίκηση και λειτουργία του Ιδρύματος, στην 
ομαλή διαχείριση και αξιοποίηση εν γένει των πάσης 
φΰσεως περιουσιακών στοιχείων, τα οποία έχουν δι¬ 
ατεθεί σε χρήση του Ιδρύματος, καθώς και για κάθε 
ζήτημα το οποίο σχετίζεται με την εκπλήρωση των 
σκοπών αυτού. 

2. Συνεργάζεται για όλα τα σχετικά ζητήματα με το 
Μητροπολιτικό Συμβούλιο της Ιεράς Μητροπόλεως Αι¬ 
τωλίας και Ακαρνανίας, με τα Εκκλησιαστικά Συμβούλια 
των Ενοριών, με τα Δ.Σ. των Κοινωφελών και λοιπών 
Εκκλησιαστικών Ιδρυμάτων της περιφέρειας της οικεί¬ 
ας Ιεράς Μητροπόλεως, με διαφόρους πολιτιστικούς, 
επιστημονικούς και λοιπούς συλλόγους, φορείς και ορ¬ 
γανισμούς καθώς και με την Νομαρχιακή και Τοπική 
Αυτοδιοίκηση, τους τοπικούς φορείς και εν γένει τις 
αρμόδιες κρατικές υπηρεσίες καθώς επίσης και με φυ¬ 
σικά ή νομικά πρόσωπα για την προαγωγή και επίτευξη 
των σκοπών του Ιδρύματος. 

3. Μεριμνά για την εξεύρεση οικονομικών πόρων, για 
την εύρυθμη, ομαλή, απρόσκοπτη και αποτελεσματική 
λειτουργία του Ιδρύματος. 

4. Καταρτίζει τον ετήσιο προϋπολογισμό και απολογι¬ 
σμό του Ιδρύματος, τους οποίους υποβάλλει για έγκριση 
στο οικείο Μητροπολιτικό Συμβούλιο. Τα έσοδα και τα 
έξοδα του Ιδρύματος προσδιορίζονται υπό του προϋπο¬ 
λογισμού εσόδων και εξόδων κατά το οικονομικό έτος, 
το οποίο αρχίζει την 1η Ιανουάριου εκάστου έτους και 
λήγει την 31ην Δεκεμβρίου του ίδιου έτους. 


5. Διορίζει και παύει το απαραίτητο προσωπικό για την 
ομαλή λειτουργία του Ιδρύματος, ορίζει την αντιμισθία 
αυτού σύμφωνα με τις διατάξεις των κειμένων νόμων 
και του παρόντος Κανονισμού. 

6. Αποφασίζει για κάθε άλλο θέμα το οποίο ανακύ¬ 
πτει κατά την εφαρμογή των διατάξεων του παρόντος 
Κανονισμού και δεν προβλέπεται ρητώς σε αυτόν, με 
την επιφύλαξη της εγκρίσεως των αποφάσεών του από 
τον οικείο Μητροπολίτη. 

Αρθρο 6 

Αρμοδιότητες Προέδρου, Αντιπροέδρου, 
Γραμματέως και Ταμίου του Δ.Σ. 

1. Ο Πρόεδρος του Δ.Σ.: 

α)Έχει την εποπτεία οργάνωσης, διοίκησης, λειτουρ¬ 
γίας, διαχείρισης και αξιοποίησης εν γένει των περιουσι¬ 
ακών στοιχείων και διάθεσης των πόρων του Ιδρύματος 
και συντονίζει τα μέλη του Δ.Σ. για την υλοποίηση των 
ευαγών σκοπών του Ιδρύματος. 

β) Εκπροσωπεί το'Ιδρυμα ενώπιον πάσης Διοικητικής, 
Δικαστικής, Εκκλησιαστικής και οποιοσδήποτε άλλης 
Αρχής, καθώς επίσης και σε όλες του τις σχέσεις με 
άλλα Ιδρύματα, Οργανισμούς, νομικά ή φυσικά πρόσω¬ 
πα. 

γ) Λαμβάνει γνώση όλων των εισερχομένων και εξερ- 
χόμενων εγγράφων του Ιδρύματος, συνυπογράφει με 
τον Ταμία όλα τα οικονομικής φύσεως έγγραφα. 

δ) Συγκαλεί το Δ.Σ. σε τακτικές ή έκτακτες συνεδριά¬ 
σεις σύμφωνα με το άρθρο 4 του παρόντος Κανονισμού, 
διευθύνει τις συζητήσεις και συνυπογράφει με τον Γ ραμ¬ 
ματέα τα Πρακτικά των Συνεδριάσεων του Δ.Σ. 

ε) Εν γένει μεριμνά για την εφαρμογή των διατά¬ 
ξεων του παρόντος Κανονισμού και των αποφάσεων 
του Δ.Σ. 

2. Ο Αντιπρόεδρος του Δ.Σ.: 

Αναπληρώνει τον Πρόεδρο σε περίπτωση απουσίας 
ή κωλύματος σε όλες τις ως άνω αρμοδιότητες αυτού 
και ενεργεί κατόπιν εντολής του. 

3. Ο Γραμματέας του Δ.Σ.: 

α) Τηρεί το Βιβλίο Πρωτοκόλλου και ενημερώνει τα 
μητρώα του Ιδρύματος. 

β) Επιμελείται την αλληλογραφία του Ιδρύματος. 

γ) Τηρεί το Βιβλίο Πρακτικών των Συνεδριάσεων του 
Δ.Σ., και μεριμνά για την έγκαιρη υπογραφή των, από 
τα μέλη του Δ.Σ. Συντάσσει δε τα Πρακτικά και τα συ¬ 
νυπογράφει με τον Πρόεδρο. 

δ) Φυλάσσει τα έγγραφα, την αλληλογραφία, τα βιβλία 
και την σφραγίδα του Ιδρύματος. 

4. Ο Ταμίας του Δ.Σ.: 

α) Ενεργεί για λογαριασμό του Δ.Σ., έναντι του οποίου 
είναι υπόλογος, τις διαχειριστικές πράξεις αναφορικά 
με τα πάσης φύσεως περιουσιακά στοιχεία. 

β) Τηρεί και φυλάσσει το Βιβλίο Ταμείου, καθώς και 
τα Διπλότυπα Γραμμάτια Εισπράξεως και Εντάλματα 
Πληρωμών του Ιδρύματος. 

γ) Εισπράττει κάθε έσοδο του Ιδρύματος με Διπλό¬ 
τυπα Γραμμάτια Εισπράξεως, θεωρημένα από την οι¬ 
κεία Ιερά Μητρόπολη, τα οποία συνυπογράφει με τον 
Πρόεδρο. 

δ) Διενεργεί τις πληρωμές για κάθε δαπάνη, η οποία 
προβλέπεται στον εγκεκριμένο Προϋπολογισμό βάσει 
διπλοτύπων Ενταλμάτων Πληρωμής, θεωρημένων από 
την οικεία Ιερά Μητρόπολη, τα οποία επίσης συνυπο¬ 
γράφει με τον Πρόεδρο, όπως άλλωστε και όλα τα 
οικονομικής φύσεως έγγραφα. 

ε) Ευθύνεται για την φύλαξη των χρημάτων του Ιδρύ¬ 
ματος, τα οποία κατατίθενται σε ιδιαίτερο λογαριασμό 
μιας εκ των Τραπεζών, οι οποίες λειτουργούν στην Ιερή 
Πόλη του Μεσολογγίου (σε λογαριασμό Ταμιευτηρίου) 
στο όνομα του Ιδρύματος. 

στ) Διενεργεί καταθέσεις και αναλήψεις χρημάτων με 
εξουσιοδότηση του Προέδρου κατόπιν αποφάσεως του 
Δ.Σ. και εγκρίσεως από την οικεία Ιερά Μητρόπολη. 

ζ) Δύναται να παρακρατεί χρηματικό ποσό στα χέρια 
του καθοριζόμενο από το Δ.Σ. για την αντιμετώπιση 
εκτάκτων και επειγουσών αναγκών του Ιδρύματος. 

η) Τηρεί το Βιβλίο Κτηματολογίου και το Βιβλίο Υλι¬ 
κού. 

θ) Καταρτίζει τον Προϋπολογισμό και Απολογισμό 
του Ιδρύματος, τους οποίους υποβάλλει στο Δ.Σ. προς 
ψήφιση και στην οικεία Ιερά Μητρόπολη για έγκριση. 

ι) Τον Ταμία όταν απουσιάζει ή κωλύεται, αναπληρώνει 
έτερο μέλος του Δ.Σ., το οποίο ορίζεται με απόφασή 
του. 

Αρθρο 7 

Τηρούμενα Βιβλία 

Το Ίδρυμα έχει ιδία διαχείριση, τηρεί δε τα απαραί¬ 
τητα διαχειριστικά βιβλία, ήτοι: 

1. Βιβλίο Πρωτοκόλλου εισερχομένων και εξερχόμενων 
εγγράφων. 

2. Βιβλίο Πρακτικών του Δ.Σ, στο οποίο καταχωρούνται 
τα πρακτικά των συνεδριάσεων αυτού, οι αποφάσεις 
και πράξεις του. 

3. Βιβλίο Κτηματολογίου (βιβλίο ακινήτων ανηκόντων 
στη περιουσία του Ιδρύματος). 

4. Βιβλίο Υλικού, στο οποίο καταγράφονται τα πά¬ 
για στοιχεία (κινητά πράγματα), τα οποία ανήκουν στο 
Ίδρυμα. 

5. Βιβλίο απογραφών και ισολογισμού. 

6. Διπλότυπα Εισπράξεων και Εντάλματα πληρωμών 
αριθμημένα και θεωρημένα από την οικεία Μητρόπο¬ 
λη. 

7. Βιβλίο Ταμείου αριθμημένο και θεωρημένο από την 
οικεία Μητρόπολη. 

8. Κάθε άλλο αναγκαίο βιβλίο (π.χ. Βιβλίο παρακο- 
λουθήσεως μισθώσεων, Μητρώο εκπαιδευτών και εκ- 
παιδευομένων κ.λπ.). 

Άρθρο 8 

Πόροι του Ιδρύματος 

Πόροι του Ιδρύματος για την καλή και απρόσκοπτη 
λειτουργία του είναι: 


1. Οι οικονομικές ενισχύσεις των Ιερών Μονών και Ιε¬ 
ρών Ναών. 

2. Οι κρατικές επιχορηγήσεις, οι επιχορηγήσεις από 
προγράμματα της Ευρωπαϊκής Ένωσης, της Νομαρχι¬ 
ακής ή της Τοπικής Αυτοδιοικήσεως, Οργανισμών και 
άλλων Νομικών Προσώπων Δημοσίου ή Ιδιωτικού Δι¬ 
καίου, Φυσικών προσώπων και κάθε άλλη νόμιμη επι¬ 
χορήγηση. 

3. Οι δωρεές, κληρονομιές, κληροδοσίες, εισφορές, 
έρανοι και χρηματοδοτήσεις παντός φυσικού ή νομικού 
προσώπου. 

4. Οι τόκοι από καταθέσεις σε Τράπεζες ή άλλους 
πιστωτικούς οργανισμούς. 

5. Εισφορές σε είδος ή χρήμα, φίλων του Ιδρύματος. 

6. Κάθε άλλο έσοδο προερχόμενο από νόμιμη πηγή 
και μη προβλεπομένου από το παρόν άρθρο. 

Αρθρο 9 
Διάθεση Πόρων 

Οι πόροι του Ιδρύματος διατίθενται μετά από από¬ 
φαση του Δ.Σ. για τον αναγκαίο εξοπλισμό του Ιδρύμα¬ 
τος και την εύρυθμη λειτουργία του. Για την πληρωμή 
παγίων και λοιπών εξόδων λειτουργίας αυτού, (όπως 
λογαριασμοί Δ.Ε.Κ.Ο, συντήρηση των χώρων του Ιδρύ¬ 
ματος κ.λπ.) και τέλος για κάθε τι άλλο, το οποίο δεν 
προβλέπεται από το παρόν άρθρο και είναι σχετικό με 
την εκπλήρωση των σκοπών του Ιδρύματος, με από¬ 
φαση του Δ.Σ. 

ΚΕΦΑΛΑΙΟ Γ 
ΓΕΝΙΚΕΣ ΔΙΑΤΑΞΕΙΣ 

Άρθρο 10 

Σφραγίδα του Ιδρύματος 

Το Ίδρυμα έχει σφραγίδα κυκλική, στην περιφέρεια της 
οποίας αναγράφεται: «ΙΕΡΑ ΜΗΤΡΟΠΟΛΙΣ ΑΙΤΩΛΙΑΣ ΚΑΙ 
ΑΚΑΡΝΑΝΙΑΣ» και στο μέσο «ΟΡΓΑΝΙΣΜΟΣ ΠΡΟΑΓΩΓΗΣ 
ΤΗΣ ΥΓΕΙΑΣ Ό ΑΓΙΟΣ ΛΟΥΚΑΣ ΚΡΙΜΑΙΑΣ"» και στο κέ¬ 
ντρο την εικόνα του Αγίου Λουκά Κριμαίας. 

Άρθρο 11 

Κατάργηση του Ιδρύματος 

Το παρόν Ίδρυμα καταργείται με απόφαση της Διαρ¬ 
κούς Ιερός Συνόδου ύστερα από σχετική πρόταση και 
ομόφωνη απόφαση παρουσία όλων των μελών του Δ.Σ. 
του Ιδρύματος και έγκριση του οικείου Μητροπολίτου, 
όταν δεν εκπληρώνει τις εκκλησιολογικές αυτού προϋ¬ 
ποθέσεις και την αποστολή του, όταν παρεκκλίνει του 
σκοπού του και καθίσταται αδύνατη η λειτουργία του. 

Σε περίπτωση καταργήσεως του Ιδρύματος όλη η κι¬ 
νητή και ακίνητη περιουσία του περιέρχεται αυτοδίκαια 
στην Ιερά Μητρόπολη Αιτωλίας και Ακαρνανίας, η οποία 
δύναται να τη διαθέσει για οποιονδήποτε παρεμφερή 
σκοπό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 12 

Τροποποίηση Κανονισμού 

Ο παρών Κανονισμός τροποποιείται με απόφαση της 
Δ.Ι.Σ. ύστερα από αιτιολογημένη πρόταση του οικείου 
Μητροπολίτου και ομόφωνη απόφαση του Διοικητικού 
Συμβουλίου του Ιδρύματος για τη λήψη της οποίας είναι 
απαραίτητη η ψήφος του Προέδρου. 

Άρθρο 13 
Κάλυψη δαπάνης 

Από τις διατάξεις του παρόντος Κανονισμού προ- 
καλείται δαπάνη σε βάρος του προϋπολογισμού του 
Νομικού Προσώπου της Ιεράς Μητροπόλεως Αιτωλίας 
και Ακαρνανίας, το ύψος της οποίας δεν δύναται να 
προσδιορισθεί. 


Αρθρο 14 

Ισχύς του Κανονισμού 

Η ισχύς του παρόντος Κανονισμού άρχεται από τη 
δημοσίευσή του στο Επίσημο Δελτίο της Εκκλησίας 
της Ελλάδος «ΕΚΚΛΗΣΙΑ» και στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2007 

Του Μακαριωτάτου Προέδρου απουσιάζοντος 
Ο Προεδρεύων 

ΐ Ο Νέας Κρήνης και Καλαμαριάς ΠΡΟΚΟΠΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

οο 

ο 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή Οά-Γοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίπΙθΓπβΙ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 21052 79 000 ΡΑΧ 21 0 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.6ΐ.ί]Γ - θ-πιείΙ: νν£ίΐίΤΊ35ί6Γ.£ί(5)8Τ·(ΐΓ 














